solar sys
సౌరవిద్యుత్‌లో దేశంలోనే హాట్‌స్పాట్‌ తెలంగాణ
హైదరాబాద్‌, ఫిబ్రవరి 8: దేశంలో సౌర విద్యుత్‌ టారిఫ్‌ కిలోవాట్‌కు ఐదు రూపా యల కంటే తక్కువకు పడిపోయిందని అసోచామ్‌ గుర్తించింది. సోలార్‌ పివి ట్యారిఫ్‌ను కూడా ఇందుకు అనుగుణంగా తగ్గించాల్సి ఉంటుందని అసోచామ్‌ అభిప్రాయపడింది. సౌరవిద్యుత్‌రంగపరంగా తెలం గాణ దేశంలోనే హాట్‌స్పాట్‌గా నిలుస్తున్నదని, రాష్ట్రంలో సోలార్‌ ఫోటోవోల్టాయిక్‌ విద్యుత్‌ ఉత్పత్తి కెపాసిటీ 2018-19 సంవత్సరానికి ఐదువేల మెగావాట్లకు చేరుతుందని, రాష్ట్రంలో సౌరవిద్యుత్‌ రేడి యేషన్‌ భూ ఉపరితలానికి 5.5 కిలోవాట్లుగా ఉందని, డిసెంబరు 2016 నాటికి తెలంగాణ మొత్తం సౌరవిద్యుత్‌ సామర్ధ్యం 1070 మెగావాట్లుగా ఉందని 918 మెగావాట్లు సోలార్‌ ప్రాజెక్టులు వినియోగ స్థాయిలో ఉన్నాయని 27 మెగావాట్లు రూఫ్‌టాప్‌ సౌరవిద్యుత్‌ప్రాజెక్టులు అమలుచేస్తున్నట్లు వివరించిం ది.
అంతేకాకుండా 2500 మెగావాట్ల సౌరవిద్యుత్‌ఉత్పత్తిప్రాజెక్టులు చేతిలో ఉన్నట్లు అసోచామ్‌ అభిప్రాయపడిం ది. తెలంగాణ సౌరవిద్యుత్‌ పాలసీ 2015కింద వచ్చేఐదేళ్లకు పారిశ్రామిక వేత్తలు, విద్యుత్‌ ఉత్పత్తిదారులకు సౌరవిద్యుత్‌ వినియోగాన్ని రెట్టింపు చేసి వారికి లాభదాయకతను తెచ్చేవిధంగా కృషిచేస్తున్నట్లు అసోచామ్‌ వెల్లడించింది. సౌరవిద్యుత్‌ ఉత్పాదనకోసం రాష్ట్రప్రభుత్వం పంపిణీవ్యవస్థను మరింత పటిష్టంచేయాలని ఆవాడా సిఒఒ కిశోర్‌ నాయర్‌ వెల్లడించారు.
విద్యుత్‌కార్యదర్శి ప్రాధాన్యతాక్రమంలో అమలుకు తెస్తామని చెప్పారు. ఎక్కువ సౌరవిద్యుత్‌ ఉత్పత్తివల్ల గ్రిడ్‌పరంగా సమస్యలు ఉత్పన్నం అవుతాయని మహీంద్ర సస్టెన్‌ సంస్థ హెడ్‌ మనీష్‌ సింఘాల్‌ వెల్లడించారు. తెలంగాణ విద్యుత్‌ శాఖ ప్రత్యేక ముఖ్య కార్యదర్శి అజ§్‌ు మిశ్రా మాట్లా డుతూ అన్ని పర్యావరణ పర్యవేక్షణ నియంత్రణ సర్టిఫికేట్లు సిటిఇ, సిటిఒ వంటివి ఆమోదం పొందినట్లు గానే భావిస్తామని, గ్రీన్‌ కేటగిరీలో సౌరవిద్యుత్‌ ఉన్నందున తక్షణమే వీటిని అమలు చేస్తామన్నారు.